September 2021: Pirater!

* Forrige økt: 13. juni 2021: Fest med flammende nachspiel

Gruppen vår begynner å bli mektig lei av Worlitz etter nok en nedtur. En ny jobb for Blucher-familien kommer raskt på bordet, før det endelig blir avreise ombord "Den blå laks" med Alex Eisen. Turen blir raskt dramatisk, da en gjeng elvepirater av en eller grunn vet at det er mye rikdom om bord og går til angrep. Etter mye om og men ender gruppen endelig opp i Altdorf, og gjør seg klare for det ultimate målet: Middenheim.

### En ny kontrakt

Eventyrerne har blitt mildt sagt mistenkelige til Matthias Blucher og hans kompanjong Max Wagner den siste tiden. Og det hjelper ikke at båten deres nå er en flammende ruin, etter at den plutselig tok fyr i havneområdet til Blucher-familien - mens gruppen var på en fest nettopp hos Blucher.

Formann Klaus lover å gjøre sitt beste for å finne ut hva som har skjedd, mens gruppen blir innlosjert på Svanens Hals på Bluchers bekostning.

Dagen etter blir de kalt inn til Max Wagner på ny, og får en ny jobb og kontrakt: Frakte en låst boks og et forseglet brev til Middenheim. Betalingen er god og oppdraget enkelt, så gruppen takker ja - ledet an av Johann sine ønsker spesielt.

Etter litt juridisk krangling klarer gruppen også å få Wagner og Blucher til å betale for båten, men den må bli værende i Worlitz for reparasjoner. Blucher nektet i utgangspunktet for det, men eventyrerne husker en juridisk detalj i kontrakten som vinner saken over for dem.

Ettersom lasten skal være i Middenheim før karnevalet starter, har ikke gjengen vår mer tid enn at det må blir avreise samme dag. Og da passer det bra at Blucher-konsernet har ordnet plass ombord i Alex Eisen sin båt - som tilfeldigvis er på vei mot Altdorf og karnevalet i Middenheim samme dag.

### Elvepirater

Endelig på vei nordover skulle det ikke gå lang tid før eventyrerne møtte en ny hindring. Gruppen hadde samlet seg under dekk og diskuterte ulike måter å åpne boksen og brevet fra Wagner. De hadde akkurat rukket å legge ideen bort da de hørte roping fra over dekk. Båten til Eisen, "Den Blå Laks", var på vei mot en båt der en person hadde falt om bord. Dette var en felle og "Den Blå Laks" var plutselig under angrep fra en gjeng elvepirater som tydeligvis visste at det var store rikdommer på båten. Piratene var ledet av den mystiske kapteinen Reginard Vieth, som gikk kledd i et haiskinn over hodet.

Mens mannskapet ble paralysert kjempet gruppen en innbitt kamp for å holde piratene unna. I en dødelig skuddveksling fikk både piratkapteinen og Ishamael inn hver sine fulltreffere med henholdsvis pistol og alvebue. Mens alven gikk ned for telling etter å ha blitt truffet i stamfoten, meldte en ny kraft seg på i kampen. Med skygger og mystisk magi fikk gruppen og mannskapet på Den Blå Laks se hvilken styrke som finnes i Semirhage sitt sinn etter at hun har tilbragt mye tid på Grey College de siste to årene. Kuler med kraftig skyggemagi dundret løs mot piratenes båt, mens mørk tåke steg opp fra havdypet og omhyllet og forvirret piratene. Den enorme maktdemonstrasjonen fra den grå trollkvinnen fikk piratene til å flykte i panikk etter kort tid, kapteinen deres tilsynelatende nede for telling.

### Tilbake til Altdorf

Et par dager senere ankommer gruppen endelig Altdorf, og dens myrpregede omkringliggende landskap med små forsteder, bondegårder og omfattende båttrafikk.

Alex Eisen går med på å betale gruppen en solid sum belønning for å ha reddet skipet mot pirater, takket være en svært overtalende argumentasjon fra Günther og Johann. En ellers så skrytende og imøtekommende Eisen sitt forhold til gruppen har mildt sagt surnet og blitt påvirket underveis på turen, grunnet pengene de har kostet ham og ikke minst Semirhages fryktinngytende demonstrasjon av magiske krefter.

### Den gyldne måke

Gruppen finner seg en et vertshus i Altdorfs kjente Street of a Hundred Taverns, nærmere bestemt Den Gylnde Måke. Det er en av de billigere plassene som fremdeles ligger nærmere havnen enn Königplatz, og stikker seg ut med sin spesialitet "Borger" - ulike typer kjøtt servert mellom to stykker grillet gammelt brød. Innehaveren, Ronald von Donald, tar imot gruppen og gir dem rom. Det tar ikke lang tid før en person dukker opp og leter etter dem - det er Katarina, Semirhages kollega fra Grey College.

Hun gir Semirhage en viktig invitasjon til en seremoni hos Grey college samme kveld, og alle i gruppen er også invitert.

Gruppen har noen timer ledig tid og bruker den for det meste på å handle nødvendig utstyr.

Neste sesjon: Oktober 2021: Hodeløs hestemann